“Сватаўство” — надзвычай далікатны момант старажытнай гульні. Для “вяселля” неабходна стварыць некалькі пар. На “жаніцьбу” загадзя запрашаюцца хлопцы і дзяўчаты, якія ўжо заглядаліся адзін на аднаго і, здаецца, толькі і чакалі моманту, каб іх пажанілі. Клікаюць на Цярэшку і тых, у кім даросласць яшчэ толькі-толькі абуджаецца, надыходзіць час развітання з дзяцінствам.